JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Kas ÜRO hakkab tühistama oma otsuseid?
Terrorirühmitus heidab kinda Iisraeli armeele
Iisrael ei toimeta relvi Ukrainasse
ÜRO loodud uurimiskomisjon nõuab Haagi Rahvusvaheliselt Kohtult ICJ-lt
nõuandvat resolutsiooni, kus tõdetaks,
et Iisraeli okupatsioon 1967. a sõja eelsetel aladel olevat illegaalne.
See tähendaks, et ÜRO resolutsioon 181,
mis võeti vastu 29. novembril 1947. a,
kuulutataks tühistatuks.
LAV-i õiguseksperdi Navi Pillay' juhitud
nn okupeeritud palestiinlaste alade uurimiskomisjon,
mis peab nendeks aladeks Ida-Jeruusalemma ja Iisraeli,
on juba palunud seda resolutsiooni ÜRO kolmandale komisjonile.
See mullu loodud 3-liikmeline, alaline uurimiskomisjon
avalikustas eelmine nädal oma teise raporti,
mida arutati ÜRO Peaassamblee kolmandas komisjonis nädal tagasi.
Iisraeli ÜRO esindus Genfis tõdes,
et mainitud uurimiskomisjon moodustati pärast seda,
kui Iisrael sattus 2021. a mais
terrorirühmituse Hamas tuhandete raketirünnakute objektiks.
Oma esimeses raportis ÜRO Peaassambleele
otsustas komisjon siiski mainitud konflikti mitte mainida,
ja mitte mainida ka Hamasi ega selle terroritegusid.
Komisjoni erapooletus tekitas kõneainet tänavu juba varem,
kui üks selle liikmeist,
varemgi antisemiitlike avaldustega esinenud uurija Miloon Kothari ütles,
et sotsiaalmeedia on enamjaolt juudi lobitöö kontrolli all.
Haagis asuv ICJ on seni teinud vaid ühe nõustava avalduse Iisraeli kohta.
2004. a kuulutati, et mõned osad Iisraeli turvatarast olevat illegaalsed.
Sellised avaldused pole siduvad, kuid neid võidakse kasutada
toetuseks juudiriigi vastase tegevuse õigustamiseks.
Valge Maja esindaja Ned Price pidas koheselt pressibriifingu,
kus Joe Bideni valitsus eitas mainitud raportit,
mis mõistaks Iisraeli hukka illegaalses okupatsioonis.
Kui üks ajakirjanik kasutas raporti sõnastust,
et võrrelda Iisraeli kohalolu Juudas ja Samaarias Venemaa rünnaku
ja Ida-Ukraina annekteerimisega, vastas Ned Price:
"Eitame kategooriliselt seda üldistavat võrdlust Kremli,
antud juhul Venemaa tegevusega,
kes käivitas ja peab toorest ründesõda teise suveräänse riigi vastu,
kes ei kujuta ega tekita mingit ohtu Kremlile.
See on sõjaline kampaania,
mille ohvrite arvu võib mõõta tuhandeis ja tuhandeis inimohvrites.
Kategooriline eitamine tähendab,
et Bideni valitsus peab valeks kõiki võrdluse vaatenurki.
Venemaa ründas suveräänset riiki. Iisrael ei teinud seda.
Venemaa okupeerib teise riigi suveräänset piirkonda.
Iisrael pole okupeerinud teist suveräänset riiki.
Ukraina ei kujutanud Venemaale sõjalist ohtu,
palestiinlaste terrorirühmitused ja enne seda Jordaania armee
kujutasid Iisraelile sõjalist ohtu.
Venemaa on tapnud suvaliselt lugematu arvu ukrainlasi.
Sama ei käi palestiinlaste ja Iisraeli vägede kohta."
Kaudselt näitavad need märkused, et USA sõnul ei eksisteeri
juriidilisest aspektist mingit illegaalset okupatsiooni.
Iisrael saabus selles mõttes vaid vaidlusalusesse piirkonda,
sest asjaosaliste poolte vahel
polnud garanteeritud lõplikku staatust puudutavat lepingut.
Jordaania armee okupatsioon Juudas ja Samaarias ning Ida-Jeruusalemmas
oli rahvusvahelise õiguse järgi illegaalne
ja seda ei tunnustanud ükski riik peale Pakistani.
Ned Price ei käsitlenud Iisraeli ajaloolist sidet piirkonnaga,
rääkimata rahva piibellikust mandaadist sinna elama asuda.
Ta ei maininud sedagi fakti, et Rahvaste Liit kiitis kunagi heaks,
et see osa Briti mandaadist on maailma juutide rahvuskodu.
Poliitanalüütikute hinnangul
on Valge Maja avaldus selge vasturünnak sellele,
et Palestiina omavalitsus on pööranud selja USA-le
ja pöördunud Venemaa poole, nii toetama selle sõda Ukraina vastu
kui ka paluma toetust oma riigihankele.
Uus, hiljuti loodud ja vägevalt relvastatud terrorirühmitus Lion's Den
heitis kinda Iisraeli armee ja politsei tegevusele,
millega püütakse välja juurida Nablusest lähtuvat terrorit.
Iisrael on seadnud karmi silmuse
selle Läänekalda palestiinlaste linna ümber,
et takistada sealt pidevalt lähtuvate terrorirakkude tegevust.
End Lõvidekoopaks nimetav relvastatud rühmitus
on võtnud vastutuse enamiku
Nabluse kandis tehtud tulistamisrünnakute eest
pärast selle moodustamist erinevate terrorirühmituste liikmetest,
sh neist, kes kuulusid varem Al-Aqsa Märtrite Brigaadi
ja ka Palestiina Islamidžihaadi.
Nood Lions' Deni liikmed ei oota Iisraeli vägede saabumist enda juurde,
vaid suunavad oma rünnakud Nabluse vanalinnast väljapoole peamiselt öösiti
ja ründavad piirkonnas asuvaid Iisraeli objekte.
Nad on võtnud sihikule Iisraeli armeebaasid
ja Läänekaldal rutiinseid turvapatrulle sooritavad väesalgad,
Iisraeli asundused ja sealsed tsiviilelanikud.
Rühmituse liikmed on lindistanud osa rünnakuist
ja need on laetud sotsiaalmeediasse,
kus rühmitus sai massilise järgijaskonna
ja suure toetuse noorte palestiinlaste seas.
Kaitseminister Benny Gantzi sõnul
võib Iisrael toimetada Ukrainale
rakettide ja droonide häiresüsteemi,
kuid mitte Ukraina soovitud Iron Dome'i õhutõrjesüsteemi ja teisi relvi.
Kaitseminister ütles,
et Iisrael arendab inimelusid päästva ja tsiviilelanikke kaitsva
varakult hoiatava süsteemi arendamiseks vajalikku tehnikat,
vastukaaluks Venemaa jätkuvatele rünnakutele Ukraina linnade pihta.
Gantz kordas kolmapäeval, et Iisrael ei saada Ukrainale relvi
võitluseks Venemaa 8 kuud kestnud rünnaku vastu, kuid ütles,
et Jeruusalemm võiks toimetada Ukraina rahvale
sellise varajase hoiatussüsteemi, mis hoiatab tulevate rünnakute eest,
mida Iisrael isegi kasutab.
Ukraina linnu on viimastel nädalatel tabanud korduvad rünnakud
Iraani päritolu droonide ehk enesetapudroonide
ja ka Venemaa teiste rakettidega.
"Iisrael toetab ja seisab Ukraina, NATO ja Lääne poolel.
Seda oleme öelnud varem ja kordame tänagi.
Iisraeli poliitika on toetada Ukrainat humanitaarabi
ja elupäästmisvahendite toimetamise teel," rääkis Gantz.
"Ometi tahan rõhutada, et Iisrael ei saada Ukrainale relvasüsteeme
mitmetel operatiivsetel põhjustel.
Jätkame Ukraina toetamist oma piirangute raames,
nagu oleme teinud varemgi," ütles ta lõpuks.
Iisraelis mõne päeva pärast peetavad parlamendivalimised
võivad muuta riigi nägemust ka relvasaadetiste suhtes Ukrainasse.
Opositsioonis olev Likudi juht Benjamin Netanyahu tõdes,
et loodetavasti revideerib Putin oma nägemust Vene impeeriumist.
Opositsioonijuht lubas kaaluda Kiievi relvastamist,
kui ta tagasi võimule naaseb, sest Ukraina teatas nädala eest,
et selle armee on tulistanud alla üle 200 Iraani drooni
üksnes viie eelneva nädala jooksul
Netanyahu märkused näitavad erinevust
ekspeaministri kauases seisukohas,
mille järgi Iisrael peaks jääma neutraalseks
Venemaa alustatud rünnakusõja suhtes Ukrainasse.
Osaliselt johtub see sellestki,
et enne sõda olid Netanyahul ja Putinil üsna toimivad suhted.
Iraani kohatine sekkumine Venemaa kasuks Ukraina vastu
võib siiski saada otsustavaks faktoriks Iisraelile asetuda lääneriikide kõrvale
ja toimetada Ukrainale riigi kaitseks tõhusamaid süsteeme.
Iisraeli ja Liibanoni vahelise merepiirilepingu
allakirjutamistseremooniat plaaniti käesolevale nädalale.
Enne seda pidi riigi vahevalitsus selle hääletusele panema.
Lepingut ei toodud aga Knessetisse hääletusele,
vaid üksnes lugemisele, sest opositsioon teatas juba ette,
et on võimalik,
et valimistejärgne parlament ja valitsus teevad lepingu ümber
ja selle üle hääletatakse hiljem.
Õigustehnilistel põhjustel ei rahuldanud kohus
mitmete apellatsioonide esitamist lepingu takistamiseks
enne parlamendi hääletust,
nii et selle lõplik jõustumine võib veel mitmete takistuste taga olla.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee